I ''Kormaks saga'' dræbte Kormak magikeren Torveigs to sønner og jagede hende fra hus og hjem. Ingen af hendes mandlige slægtninge ville hævne hende, og magi var hendes eneste udvej for [[hævn]]. Kormak var [[Forlovelse|trolovet]] med Steingerd, og Torveig hævnede sig ved at gøre ham [[Impotens|impotent]]. Han mødte derfor ikke frem til sit [[bryllup]], og Steingerd endte med at gifte sig med en anden. Kormak havnede dermed i konflikt med Steingerds første og sidenhen hendes anden ægtemand. Undervejs til [[Norge]] mente Kormak, at se Torveigs øjne i en [[hvalros]], der kom op på siden af skibet. Han dræbte hvalrossen med sit [[spyd]], og samtidig blev Torveig syg på Island og døde. Sagaforfatteren indtager en dobbelt holdning til hendes magi: Hun havde en retfærdig sag mod Kormak, og magi var den eneste måde, hun kunne vinde i en [[Krig|fejde]]. Samtidig var "sort magi" forbudt efter [[Lov (jura)|lov]] og æresbegreber. <ref>Arnvid Nedkvitne: ''Ære, lov og religion i Norge gjennom tusen år'' (s. 71)</ref>
Folkeminde